Mairie Otterbarg

De Mairie Otterbarg weer in de Franzosentied (1810 bet 1813) een von de veer Mairien, in de de Kanton Otterbarg indeelt weer. De Seet weer in Otterbarg. Se harr 2539 Inwahners.

 Historie 

De Ümgegend von Otterbarg hett vör de Franzosentied to dat Amt Otterbarg in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer.

Binnen Westfalen weer de Mairie Otterbarg een von de 13 Mairien in’n Kanton Otterbarg von’n Distrikt Bremervöör, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Otterbarg weer nu een von de veer Mairien in’n Kanton Otterbarg, Distrikt Bremen, Departement von de Wersermünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to veer Mairien höört harrn: de Mairien Otterbarg un Otterst ut’n Kanton Otterbarg un de Mairien Tarmst un Wilst ut’n Kanton Hanst. De Mairie Otterst is blots deelwies an de Mairie Otterbarg fullen. De annere Deel is an de Mairien Hu’e un Horß kamen.

1813/1814 hebbt de Russen de Franzosen slahn un dat Rebeed befreet. Dat Kurförstendom Hannover is denn wedder herstellt worrn un de ole Stand von vör 1810 wedder dor. Mit’n Wiener Kungress is 1815 ut dat Kurförstendom dat Königriek Hannover worrn.

 Öörd 

Dor hebbt düsse Öörd tohöört:

 Königriek Westfalen:Bulletin des lois du Royaume de Westphalie. Königliche Bookdruckeree, Kassel 1810, Sied 18
Otterbarg, Kamp

 Kaiserriek Frankriek:Albrecht Friedrich Ludolph Lasius: Der französische Kayser-Staat unter der Regierung des Kaysers Napoleon des Großen, im Jahre 1812, Band 1. Kißling 1813, Sied 96
Otterbarg (925 Inwahners), Otterst (361), Kamp (60), Benkel (50), Wilst (320), Tarmst (318), Vörwark (123), Oosterbrook (31), Olenbülst (114), Hollinghusen (16), Neenbülst (164), Eckstever (55), Hollen (2)

Vondaag sünd düsse Öörd Deel von de Gemeen Otterbarg un de Samtgemeen Tarms.

 Footnoten 

Otterbarg
Kategorie:Königriek Westfalen
Kategorie:Gifft dat nich mehr